Leeds Bradford internasjonale lufthavn

Leeds Bradford International Airport (IATA: LBA, ICAO: EGNM) er en flyplass som ligger mellom byene Leeds og Bradford i West Yorkshire i England. Flyplassen ble opprinnelig kalt Yeadon Aerodrome og flyklubbaktiviteter og øvelsesflyvninger begynte der i oktober 1931. Flyplassen ble anlagt på 60 dekar gressland langs Bradford Harrogate Road. Flyvninger ble utført i Cirrus- og Gypsy Moth-fly og senere Puss- og Leopard Moth for øvelsesflyvninger og charterturer.

Historie
Frem til 1935 var flyplassen blitt utvidet med ytterligere 35 dekar og ruteflyvninger hadde startet til Newcastle og Edinburgh med North Eastern Airways. Forbindelser til Blackpool og Isle of Man var også åpnet av West Coast Air Services. I 1963 ble 609-skvadronen til Royal Auxiliary Air Force stasjonert på flyplassen. Sommerruter ble operert til Isle of Man og Liverpool av Isle of Man Air Services. Dette året ble planer om bygging av en terminalbygning til £40,000, men bare en del ble bygd (senere revet i 1977) for å skape plass til nye fasiliteter som er basis for dagens terminal.

All sivil luftfart stoppet i 1939 da krigen brøt ut. I krigsårene bygde flyfabrikken Avro, nabo til flyplassen, mer enn 4500 fly inkludert Anson, Lancaster, York og Lincoln. Mange av disse hadde sin første flytur fra Yeadon. For at disse nye flyene kunne bli testet ble det bygd to flystriper, taksebaner og hangarer til flyene på området.

Sivil luftfart ble gjenopptatt etter krigen i 1947, og i 1953 ble Yeadon Aviation Ltd stiftet med formål å operere flyplassen og drive Yeadon flyklubb. BKS Air Transport startet ruteflyvninger til Belfast, Jersey, Oostende, Southend, Isle of Wight og Düsseldorf i 1955. I 1959 tok Leeds Bradford Airport Joint Committee over flyplassen. Arbeid ble startet for å oppgradere flyplassen med installasjon av permanent flystripebelysning og forbedringer av passasjerfasilitetene.

De første daglige flyvninger til London startet i 1960 med BKS og senere samme år åpnet Aer Lingus en flyrute til Dublin. Etter en offentlig høring i 1963 ble det gitt tillatelse til å lage ny landingsplass. Arbeidet startet hurtig og ny rullebane var på plass i 1965. I mai 1965 ble terminalbygningen betydelig ødelagt av brann så bygging av en ny passasjerterminal ble startet senere samme år og den var klar til bruk i februar 1968.

Charterturer startet i 1976 med flyvninger til Den iberiske halvøy operert av Britannia Airways på vegne av Thompson Holidays.

I 1978 fant en offentlig utredning av flyplasser ut at Yorkshire kunne ha en Klasse B regional flyplass og konkluderte med at Bradford Leed var en ideell kandidat hvis rullebanen (15/33) ble utvidet. Følgende år ble det gjennomført en høring om en søknad om utvidelse av rullebanen og bygging ny terminalbygning. I 1980 godkjente innenriksministeren søknaden, men innførte samtidig restriksjoner på åpningstidene. 

Bygningsarbeid startet i 1982 med £23 millioner for å forlenge rullebanen med 2,250 meter, forbedre og omlegge A658 Bradford-Harrogate hovedvei (inkludert bygging av en dobbel tunnel under landingsplassen) og betydelige forbedringer på terminalbygningen.

Ferdigstillelsen ble markert 4. november 1984 med to gratis flyvninger, organisert av Yorkshire Post, som chartret en British Airways Boeing 747 Jumbo Jet for en dag og døpte den til "The Spirit of Yorkshire". Wardair markerte også dagen med å starte flyplassens første transatlantiske flyvning til Toronto.

Første fase av den nye terminalutvidelsen ble åpnet av HRH the Duchess of Kent 18. juli følgende år, fulgt av hurtig vekst av både charter- og ruteflyvninger. I 1968 hadde passajertallet vokst til en halv million passasjerer og Air France Concorde gjorde en landing.

I 1987 ble LBA omgjort til et kommunalt aksjeselskap der de fem kommunene i West Yorshire ble deleiere. Leeds og Bradford eide 40 % og Wakefield, Calderdale og Kirkless delte 20 %.

LBA fikk godkjennelse til 24 timers operativ drift i 1984 som tillot flydrift også om natten, dog med restriksjoner som bare tillot lydreduserte fly å operere mellom 2300 til 0700.

I 1996 registrerte flyplassen sin passasjer nummer syv millioner, og i 2005 passerte litt over 2,6 millioner passasjerer gjennom flyplassen. Siden 1996 er terminalbygningen blitt fordoblet i størrelse med nye avgangs- og landingshaller og andre bygninger. Videre ble det i 2006 gjort ytterligere forbedringer for £5 millioner og en ekspanjon av restaurantområdet til å inkludere Food Village, Yate's Bar og Burger King.

Omfattende utbedringer ble gjennomført på sørsiden av flyplassen i 2003. Multiflight Ltd investerte £8 millioner for å bygge to nye hangarer, samt ny taksebane og oppstillingsplass for å kunne tilby førsteklasses flyvedlikehold og en ny eksklusiv terminal.


Neste fase var forbedring av innsjekkingsmulighetene. 16 nye innsjekkingsskranker ble åpnet i en ny del av flyplassen (Check-in Hall B) som tilsammen har 42 skranker. I tillegg er det et nyoppusset ankomstområde og nye bagasjefasiliteter.

Det har også vært utbedringer av offentlig transporttilgang til terminalbygget. Det er ny bussparkering, passasjerparkering og område for minibusser. Det omgjorte området har også vei til Travelodge Hotel, som var ferdig bygget i oktober 2004.

Statistikk

+   Antall passasjerer Antall passasjerer inkludert både innenriks og utenlands.  Antall flybevegelserAntall flybevegelser inkluderer alle avganger og ankomster med alle typer luftfartøyer gjennom året.1997	1,254,853  26,12319981,406,948  25,61519991,462,497  26,18520001,585,039  29,26320011,530,227  28,39720021,530,019  28,56620032,017,649  29,39720042,368,604  31,49320052,609,638  35,94920062,792,686  37,251 Kilde: UK Civil Aviation Authority 

Ruter og selskaper
  Flyselskap  DestinasjonerAer Arann Cork, GalwayAstraeus Chambery, Banjul bmi Brussel, Edinburgh, Glasgow-International, København, Lille, London-Heathrow & Charter til Palma, Ibiza, Mahón, Alicante, Málaga, Reus, Faro, Las Palmas, Arrecife, Fuerteventura, Dalaman, Zakynthos, Heraklion, Rhodes, LarnacaEastern Airways Aberdeen, Inverness, SouthamptonFlybe Aberdeen, Belfast-City, Bergerac, Exeter, SouthamptonKLM flys av KLM Cityhopper AmsterdamJet2.com Alicante, Almería, Amsterdam, Barcelona, Belfast-International, Chambery, Düsseldorf, Faro, Geneva, Ibiza, Kraków, Lanzarote, Málaga, Menorca, Murcia, Milan-Bergamo, Nice, Palma de Mallorca, Paris-Charles de Gaulle, Pisa, Praha, Roma-Fiumicino, Salzburg, Tenerife-South, Valencia, VeniceManx2 Isle of ManRyanair Dublin

 Referanser 

Eksterne lenker


Kategori:Flyplasser i England
lufthavn